ንሳ፡ ናይ ሰምሃል መለስ ምእሳር ከምዝሰምዐት እንተኾነ ዝርዝር ሓበሬታ ከመዘይረኸበት ሓቢራ ነይራ። "ምእሳራ [ብሰንበት] እየ ሰሚዐ። ስለምንታይ ከምዝተኣስረት ግን መብርሂ ዝሃበኒ ሰብ የለን" ትብል። "ብዙሕ ዝርዝር ነገር ክዛረብ ኣይክእልን" እትብል ወይዘሮ ኣዜብ፡ ኣብቲ እዋን ሓደ ላዕለዋይ ሓላፊ ምክልኻል ሃገር ጓላ ሰምሃል መለስ፡ 'ብመንግስቲ ትድለ ኣላ' ኢሉ ተዛሪብዋ ከምዝነበረ ግን ገሊጻ። "ጓለይ ዝኾነ ፖለቲካዊ መርገጺ ይህልዋ ይኸውን ምበር፡ ናይ ዝኾነ ውድብ ኣባል ኣይኮነትን፤ ኣባል አመራርሓ'ውን ኣይኮነትን፤ ደጋፊት'ውን ኣይነበረትን፤ ተሳታፊት'ውን ኣይነበረትን። እዚ 100 ፐረሰንት እምስክረላ እየ" ብምባል ስለምንታይ ከምዝተኣሰረት ከምዘይበርሀላ ትዛረብ። "እዚ [ዝበልኩ]፡ ጓለይ ስለዝኾነት ዘይኮነስ፡ ደረቕ ሓቂ ስለዝኾነን ክጻረ ዝኽእልን ስለዝኾነን እዩ" ኢላ። ናብ ቲያትር ዝተቐየረ መጽሓፍ ናይ ኣቦኣ ቀዳማይ ሚኒስተር መለስ ዜናዊ፡ ክተምርቕ ምስ ሓደ ዓብዪ ጉጅለ ናብ መቐለ ከምዝኸደት ተዛሪባ። ካብኡ፡ ምስቲ ኣብ መንጎ ሓይልታት ጸጥታ ትግራይን ሰራዊት ኢትዮጵያን ዝተወለዐ ጎንጺ ስዒቡ፡ በረራ ስለዝተዓጽወ ብኡ ኣቢላ ከምዝተረፈት ድማ ወሲኻ ሓቢራ። ወይዘሮ ኣዜብ መስፍን፡ ሓይልታት ጸጥታ፡ ጓላ ሰምሃል ምስ ወዲ ሓየሎም ኣርኣያ ብርሃነ መስቀል ብለይቲ ከምዝተኣስረትን ኣስታት 50 ዝኾኑ ነበርቲ 'ናበይ ይወስድዋ ኣለዉ?" ኢሎም ተኸቲሎምዋ ከምዝነበሩን'ውን 'ሰሚዐ' ኢላ። ንሳ፡ ደጋጊማ ንገለ ሓለፍቲ ምክልኻል ሃገር እንተሓተት'ኳ፡ ክሳብ ሕዚ ካብ ሰብ መዚ መንግስቲ ዝረኸበቶ መብርሂ ከምዘየለ ድማ ተዛሪባ። ኣብ ኣዲስ ኣበባ እትነብር በዓልቲ ቤት መለስ ዜናዊ፡ ወይዘሮ ኣዜብ መስፍን፡ ኣብ ዝሓለፈ ዓርቢ ናብ መቐለ ንምኻድ ፍቓድ ሓቲታ ከምዝነበረት'ውን ተዛሪባ። "ኣነ ዓደይ እንትምቸወኒ ጥራሕ እንተይኮነስ፡ ዓደይ ኣብ ሓዘን'ውን ኣብ ተሓጓስ'ውን፡ እንትኸፍአኒ'ውን፡ ኢትዮጵያዊት ስለዝኾነኩ ኢለ እየ ኣብዚ ተቐሚጠ። ኣይሃደምናን። ኣብዚ ብምንባርና ንኾርዕ'ምበር ንሓፍር ሰባት ኣይኮናን" ኢላ። ንሳ ወሲኻ፡ "ህይወታ ኣብ ሓደጋ ክኸውን ስለዝኽእል ካብዚ ንላዕሊ ክዛረብ ኣይክእልን" ኢላ። ብዛዕባ፡ ወዲ ጀነራል ሓየሎም ኣርኣያ፡ ብርሃነ መስቀል፡ ዝረኸብናዮ ተወሳኺ ሓበሬታ የለን። ብዛዕባ እቲ ማእሰርቲ፡ ዛጊድ ካብ መንግስታዊ ኣካል ዝተውሃበ ሓበሬታ ድማ የለን። ሰምሃል ብምንታይ ምኽንያት ተጠርጢራ ኣብ ቀይዲ ከም ዝኣተወት ሓበሬታ ንምርካብ ናብ ዋና ኣኽባር ፕሬስ ሴክሬታርያት ኣወል ሱልጣንን ሓላፊ ርክብ ህዝቢ ፌደራል ፖሊስ ጄይላን ኣብዲን እኳ እንተደወልና፡ ብዛዕባ እቲ ጉዳይ ዝፈልጥዎ ከም ዘየለ እዮም ሓቢሮምና። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 7 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ስለምንታይ ንፓትሪስ ሉሉምባ ምዝካር ኣድለየ?
